wickkiey/tamil-wikipedia-markdown huggingface dataset:
# அப்துல்லா உக்கும் நிலையம்


**அப்துல்லா உக்கும் நிலையம்** (ஆங்கிலம்: *Abdullah Hukum Station* மலாய்: *Stesen Komuter Abdullah Hukum*); சீனம்: 阿卜杜拉胡库姆站) என்பது மலேசியா, கோலாலம்பூர், மாநகரில் அமைந்துள்ள ஒரு கொமுட்டர் தொடருந்து நிலையம் ஆகும்.  

உயர்த்தப்பட்ட நிலையில் உள்ள இந்த நிலையத்தில் 1998 செப்டம்பர் 1-ஆம் தேதி எல்ஆர்டி இலகு விரைவு தொடருந்து சேவை தொடக்கப்பட்டது. அதன் பின்னர் 2018 அக்டோபர் 28-ஆம் தேதி கொமுட்டர் தொடருந்து சேவை தொடக்கப்பட்டது.  

## பொது

மின்மயமாக்கப்பட்ட இந்த நிலையம் கோலாலம்பூர், பங்சார் சாலையில் அமைந்துள்ளது. அத்துடன் கிள்ளான் துறைமுக வழித்தடம் (*Port Klang Line*) கிளானா ஜெயா வழித்தடம் (*Kelana Jaya Line*) ஆகிய இரு வழித்தடங்களினால் இந்த நிலையம் சேவை செய்யப்படுகிறது.  

மத்திய வணிக பெருநகரமான கோலாலம்பூரின் தெற்கே பங்சார் சாலை மற்றும் கேஎல் சுற்றுச்சூழல் நகரம் KL Eco City ஆகியவற்றுகு இடையே இந்த நிலையம் அமைந்துள்ளது.  

### கம்போங் அஜி அப்துல்லா உக்கும்

அத்துடன் பங்சார் சாலை மற்றும் கிள்ளான் ஆற்றுக்கு இடையில் அமைந்துள்ள ஒரு கிராமமான கம்போங் அஜி அப்துல்லா உக்கும் (*Kampung Haji Abdullah Hukum*) என்ற கிராமத்தின் பெயரால் இந்த நிலையத்திற்கு பெயரிடப்பட்டது. இந்தக் கிராமம் இப்போது ஒரு சுற்றுச்சூழல் நகரமாக மாறியுள்ளது.  

### தெனாகா நேசனல்

கேஎல் சுற்றுச்சூழல் நகரத்தைத் தவிர, அப்துல்லா உக்கும் நிலையத்திற்கு அருகிலுள்ள மற்றொரு முக்கிய அடையாளமானது தெனாகா நேசனல் நிறுவனத்தின் தலைமையகம் ஆகும்.  

இந்த நிறுவனம் நிலையத்தில் இருந்து சற்று தொலைவில் பங்சார் சாலையின் மேற்புறத்தில் அமைந்துள்ளது..  

### அமைப்பு

| வாயில் | இடம் | இலக்கு | படம் |
| --- | --- | --- | --- |
| **<span>A</span>** | மேற்குப் பகுதி | கேஎல் சுற்றுச்சூழல் நகரம் |  |
| **<span>B</span>** | உயர்த்தப்பட்ட இணைப்பு பாலம் | இணைப்பு பாலம் >>> கேஎல் சுற்றுச்சூழல் நகரம் - மிட்வெளி நகரம்
மிட்வெளி கொமுட்டர்) |  |
| **<span>C</span>** | கேடிஎம் நிலையத்திற்கும் எல்ஆர்டி நிலையத்திற்கும் இடை வாசல் | **KTM** **LRT** |  |
| கிளானா ஜெயா வழித்தடம் |  |  |  |
| **<span>C</span>** | கேடிஎம் நிலையத்திற்கும் எல்ஆர்டி நிலையத்திற்கும் இடை வாசல் | **KTM** **LRT** |  |
| **<span>D</span>** | கிழக்குப் பகுதி **பங்சார் சாலை** | பங்சார் சாலை, பேருந்து நிறுத்தம், வாடகைக்கார் மற்றும் தனியார் வாகன நிறுத்தம், தெனாகா நேசனல் தலைமையகத்திற்கு பாதசாரி பாலம் | } |

## காட்சியகம்
# கருந்தலை கடற்காக்கை


**கருந்தலைக் கடற்காக்கை** ( *Black-headed gull, Croicocephalus ridibundus* ) என்பது ஒரு சிறிய கடற்காக்கையாகும். இது ஐரோப்பா உள்ளிட்ட பலேர்க்டிக் பகுதியிலும், கடலோர கிழக்கு கனடாவிலும் இனப்பெருக்கம் செய்கிறது. இதில் பெரும்பாலான பறவைகள் குளிர்காலத்தில் தெற்கு நோக்கி வலசை போகின்றன. ஆனால் சில பறவைகள் ஐரோப்பாவின் மித வெப்ப மண்டல மேற்குப் பகுதிகளில் வாழ்கின்றன. வடகிழக்கு வட அமெரிக்காவிலும் சிறிய எண்ணிக்கைகள் காணப்படுகின்றன. அங்கு இது முன்னர் சாதாரன கருந்தலை கடற்காக்கை என்று அறியப்பட்டது. பல கடற்காக்கைகளைப் போலவே, இது முன்பு *லாரஸ்* பேரினத்துக்கு உட்பட்டதாக வைக்கப்பட்டிருந்தது.  

இதன் விலங்கியல் பெயரில் உள்ள இனப்பெயரான *க்ரோயிகோசெபாலஸ்* என்ற சொல் பண்டைய கிரேக்கச் சொற்களான *க்ரோய்ஸோ*, "நிறம்" மற்றும் *கெபாலே*, "தலை" ஆகியவற்றின் சேர்க்கையில் உருவாக்கபட்டது. அதேபோல சிறப்பினப் பெயரான *ரைபண்டஸ்* என்பது இலத்தீன் மொழியில் "சிரிப்பது" என்பது பொருளாகும்.  

## விளக்கம்
இந்தக் கடற்காகம் நீளமும், இறக்கை அகலமும், எடைகள் கொண்டது.  

இப்பறவை பறக்கும்போது, இறக்கையின் வெளி விளிம்பு வெள்ளையாக தெரிவது இதை அடையாளங் கண்டுகொள்ள துணை செய்யும். கோடைக் காலத்தில் முதிர்ந்த பறவைகளின் தலை சாக்லேட்-பழுப்பாக (தொலைவில் இருந்து கருப்பு நிறமாகத் தெரிந்தாலும், கருப்பு நிறம் அல்ல) இருக்கும். உடலின் மேற்பகுதி சாம்பல் நிறமாகவும், இறக்கை முனைகள் கருப்பாகவும், அலகுமு, கால்களும் சிவப்பாகவும் இருக்கும். குளிர்காலத்தில் தலையின் நிறம் வெளுத்து போய், இரண்டு கரும் புள்ளிகள் மட்டுமே இருக்கும். முதிர்ச்சியடையாத பறவைகளின், உடலின் பெரும்பகுதியில் பழுப்பு நிற புள்ளிகளும், வாலில் ஒரு கருப்பு பட்டையுடனும் இருக்கும். பாலினங்களுக்கு இடையே இறகுகளில் எந்த வேறுபாடும் இல்லை.  

இப்பறவை பெரிய நாணல் படுக்கைகள், சதுப்பு நிலங்கள் அல்லது ஏரிகளில் உள்ள தீவுகளில் உள்ள தரையில் கூடு கட்டுகிறது. சிறிய எண்ணிக்கையிலான பறவைகள் வடகிழக்கு கனடாவிலும் இனப்பெருக்கம் செய்கின்றன. மேலும் குளிர்காலத்தில் வடகிழக்கு வட அமெரிக்காவில் வர்ஜீனியா வரை தெற்கே காணப்படுகின்றன. பெரும்பாலும் இதேபோன்ற தோற்றமுடைய போனபார்டேஸ் கடற்காகம் மற்றும் சில கரீபியன் தீவுகளிலும் காணப்படுகின்றன. கரோலினா கடற்கரையில் மிகவும் அரிதான மாறுமியல்புடைய கடற்காகமாக பதிவு செய்யப்பட்டுள்ளது.  

## நடத்தை

### முட்டை ஓட்டை அகற்றுதல்
முட்டை ஓட்டை அகற்றுதல் என்பது குஞ்சு பொரித்தவுடன் பறவைகளிடத்தில் காணப்படும் ஒரு நடத்தை ஆகும். இது பெரும்பாலும் வேட்டையாடிகளிடமிருந்து ஏற்படும் அபாயத்தைக் குறைக்கும் செயலாகும். முட்டை ஓடுகளை அகற்றுவதால் வேட்டையாடிகளின் பார்வையில் கூடு படுவதை தவிர்க்கும் ஒரு முறையாகும். அதாவது முட்டை ஓடுகளை கூட்டில் இருந்து அகற்றுவது என்பது உருமறைப்புக்கு ஏற்ற ஒரு செயல்பாடாகும். முட்டை ஓடுகள் கூட்டில் இருந்து எவ்வளவு தொலைவுக்கு அப்புறப்படுத்தப் படுகிறதோ, அந்த அளவுக்கு வேட்டையாடப்படும் அபாயம் குறையும். கருந்தலை கடற்காகத்தின் முட்டைகளை பல்வேறு வகையான பறவைகள், நரிகள், பிற கருந்தலை கடற்காகங்களும் கூட வேட்டையாடுகின்றன. வேட்டையாடி விலங்குகள் அருகில் இருக்கும்போது தாய்ப் பறவகள் ஒருவித ஆக்ரோசத்தை காட்டினாலும், முதல் 30 நிமிடங்களில், குஞ்சுகளின் பெற்றோர்கள் வேட்டையாடிகளின் கவனத்தை சிதறடிக்கும் போது, குஞ்சுகளை மற்ற கருந்தலைக் கடற்காகங்கள் எளிதாக எடுத்துக்கொள்ளக்கூடும்.  

## காட்சியகம்
# சாம்பல் மின்சிட்டு


**சாம்பல் மின்சிட்டு** (*ashy minivet*)(*பெரியோகாக்டசு டைவாரிகேடசு*) என்பது கேம்பேபாஜிடே குடும்பத்தில் உள்ள மின்சிட்டுகள் பேரினமான *பெரியோகாக்டசினைச்* சார்ந்த கிழக்கு ஆசியாவின் குருவி சிற்றினம் ஆகும். பெரும்பாலான மின்சிட்டுகளின் மஞ்சள், ஆரஞ்சு மற்றும் சிவப்பு நிறத்தில் காணப்பட்டாலும், இந்த சிற்றினம் சாம்பல், வெள்ளை மற்றும் கருப்பு நிறத்தில் காணப்படுகிறது. ஆண் பறவை வெள்ளை முகத்துடன் கறுப்பு முதுகினைக் கொண்டுள்ளது. இருப்பினும் பெண் பறவை சுவின்கோ மின்சிட்டின் பெண் பறவையுடன் அடையாளம் காண்பதில் குழப்பமடையலாம். இவை பெரும்பாலும் மற்ற மினிசிட்டுகளுடன் சேர்ந்து விதானத்தில் தீவனம் தேடுகின்றன.  

## விளக்கம்

சாம்பல் மின்சிட்டு சுமார் 18.5 முதல் 20 செ.மீ. நீளமுடையன. ஆண் பறவையின் மேற்பகுதி சாம்பல் நிறமாகவும் கீழே வெண்மை நிறமாகவும் இருக்கும். இது ஒரு வெள்ளை நெற்றியுடன் கருப்பு உச்சியினைக் கொண்டுள்ளது. பறக்க உதவும் இறகுகள் முழுவதும் வெண்ணிறப் பட்டை காணப்படுகிறது. வெளிப்புற வால் இறகுகள் வெண்மையானவை. அலகும் பாதங்களும் கருப்பு நிறமுடையன. பெண்ணின் தலைப்பகுதியில் சாம்பல் நிறத்தில் உள்ளது. அலகிற்கும் கண்ணுக்கும் இடையில் கருப்பு பட்டை காணப்படுகிறது. இதற்கு மேல் ஒரு குறுகிய வெள்ளை பட்டை உள்ளது. இதனுடைய அழைப்பு ஒரு உயர் பிட்ச், உலோக ட்ரில் உள்ளது. இது *உரோசா மின்சிட்டு* மற்றும் *சுவின்கோ மின்சிட்டு*ஆகியவற்றுடன் நெருங்கிய தொடர்புடையதாகக் கருதப்படுகிறது. ஒரு வருடத்தில் இரண்டு முறை சிறகுகளை உதிர்க்கும் பறவைகளில் இதுவும் ஒன்று. மேலும் மினிசிட்டுகளில் மிக நீண்ட தூரம் வலசைப்போகும் பறவையும் இதுவே ஆகும்.  

இது தென்கிழக்கு சைபீரியா, வடகிழக்கு சீனா, கொரியா மற்றும் சப்பானில் இனப்பெருக்கம் செய்கிறது. தெற்கு சப்பானின் இரியூக்கியூ தீவுகளில் உள்ள பறவைகள் பொதுவாக ஒரு தனி சிற்றினமாகக் கருதப்படுகின்றன. சாம்பல் மினிசிட்டு ஒரு நீண்ட தூரம் இடம்பெயரும் வலசைப்போகும் பறவையாகும். இவை குளிர்காலத்தில் தெற்கு மற்றும் தென்கிழக்கு ஆசியாவில் சுமாத்திரா, போர்னியோ மற்றும் பிலிப்பீன்சு வரை செல்கிறது. இது காடுகளிலும், பரந்து விரிந்த மரங்களைக் கொண்ட திறந்த பகுதிகளிலும் காணப்படுகிறது. இது பூச்சிகளை உணவாகத் தேடுகிறது. சில சமயங்களில் பிற பறவைகளுடன் உணவு தேட மந்தைகளாகச் சேரும். வலசைப்போகும் பறவைகள் பெரும்பாலும் பெரிய மந்தைகளாகக் காணப்படுகின்றன.  

## பாதுகாப்பு
சாம்பல் மின்சிட்டின் நிலை பாதுகாப்பானதாகக் கருதப்படுகிறது. பன்னாடு இயற்கைப் பாதுகாப்புச் சங்கம் செம்பட்டியலில் தீவாய்ப்புக் கவலை குறைந்த இனமாகக் கருதப்படுகிறது. அமாமி தீவில் உள்ள சாம்பல் மின்சிட்டின் எண்ணிக்கை 1985 முதல் 2001 வரை அதிகரித்திருப்பது கண்டறியப்பட்டது.  

தெற்காசியப் பிராந்தியத்தில், இவை அரிதாகவே கருதப்படுகின்றன. இவை முதன்முதலில் இந்திய நிலப்பரப்பில் 1965-ல் மட்டுமே காணப்பட்டன. இருப்பினும் இவை அந்தமான் தீவுகளில் 1897-ல் இருப்பது அறிவிக்கப்பட்டன. இதன்பின்னர் அதிக முறை பதிவாகியுள்ளது.  

## இனப்பெருக்கம்
சாம்பல் மின்சிட்டு நான்கு முதல் ஏழு முட்டைகள் வரை இடும். இவை 17 முதல் 18 நாட்கள் வரை அடைகாக்கப்படுகிறது.
# சின்ன மின்சிட்டு



**சின்ன மின்சிட்டு** (*Little minivet*)(*பெரிக்ரோகோடசு இலான்சுபெர்கி*), **புளோரசு மின்சிட்டு** என்றும் அழைக்கப்படுகிறது. இது கேம்பேபாகிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு ஆகும்.
# லியுதேத்தியம் அசிட்டைலசிட்டோனேட்டு



**லியுதேத்தியம் அசிட்டைலசிட்டோனேட்டு** (*Lutetium acetylacetonate*) என்பது Lu(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஓர் ஒருங்கிணைவுச் சேர்மம் ஆகும். சுருக்கமாக இதை Lu(acac)<sub>3</sub> என்ற வாய்ப்பாட்டால் குறிப்பிடுவார்கள். இட்டர்பியம் அசிட்டைலசிட்டோனேட்டு சேர்மத்துடன் ஒத்த படிக உருவத்தை லியுதேத்தியம் அசிட்டைலசிட்டோனேட்டும் பெற்றுள்ளது. மூவல்காக்சி லியுதேத்தியத்துடன் அசிட்டைலசிட்டோனை சேர்த்து வினைபுரியச் செய்து லியுதேத்தியம் அசிட்டைலசிட்டோனேட்டு தயாரிக்கப்படுகிறது.  

இதன் இருநீரேற்றும் 1,10-பினாந்தரோலின் அல்லது 2,2'-பைபிரிடின் ஆகியவை எத்தனால் கரைசலில் பின்னோக்கு வினைக்கு உட்படுத்தப்பட்டு லியுத்தேத்தியத்தின் கலப்பு அணைவுச் சேர்மங்கள் உருவாக்கப்படுகின்றன.
# லியுதேத்தியம் செலீனைடு



**லியுத்தேத்தியம் செலீனைடு** (*Lutetium selenide*) என்பது Lu<sub>2</sub>Se<sub>3</sub> என்ற மூலக்க்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர் வெப்பநிலையில் லியுத்தேத்தியம் மற்றும் செலீனியம் அல்லது லியுதேத்தியம்(III) ஆக்சைடுடன் ஐதரசன் செலீனைடு வினைபுரிந்து லியுத்தேத்தியம் செலீனைடு உருவாகிறது. வெள்ளி(I) செலீனைடு சேர்மத்தின் இருபடி திட்டத்தில் நேர்சாய்சதுரப் படிகமாக AgLuSe<sub>2</sub> உருவாகிறது. இதேபோல ஈய செலீனைடின் இருபடி திட்டத்தில் Lu<sub>2</sub>PbSe<sub>4</sub> மற்றும் Lu<sub>2</sub>Pb<sub>4</sub>Se<sub>7</sub> சேர்மங்கள் உருவாகின்றன.
# திருநந்திக்கரை நந்தீசுவரர் கோயில்



**நந்தீசுவரர் கோயில்** என்பது தமிழ்நாடு மாநிலத்தில் கன்னியாகுமரி மாவட்டத்தின் திருநந்திக்கரை புறநகர்ப் பகுதியில், நந்தியாறு கரையோரப் பகுதியில் அமையப் பெற்றுள்ள ஒரு சிவன் கோயில் ஆகும்.கன்னியாகுமரி மாவட்டத்திலுள்ள புகழ்பெற்ற 12 சிவன் கோயில்களில், இதுவும் ஒன்றாகும். இக்கோயிலின் கருவறை மண்டபம் வட்ட வடிவில் காணப்படுகிறது. இக்கோயிலின் மூலவர் நந்தீசுவரர் ஆவார். சிவபெருமான் பார்வதியுடன், விநாயகரை மடியில் அமர்த்தியவாறு அருள்புரிகிறார். விஷ்ணு, விநாயகர், சாஸ்தா, நாகர் ஆகியோர் இக்கோயிலில் அருள்பாலிக்கின்றனர். இக்கோயிலின் தீர்த்தம் நந்தியாறு ஆகும்.  

கடல் மட்டத்திலிருந்து சுமார் 118 மீட்டர் உயரத்தில் அமைந்துள்ள நந்தீசுவரர் கோயிலின் புவியியல் ஆள்கூறுகள், ஆகும்.  

இக்கோயிலில் நட்சத்திர மண்டபம் ஒன்று உள்ளது. அசுபதி முதல் ரேவதி வரை உள்ள 27 நட்சத்திரங்களைக் குறிப்பிடும் வகையில், 27 கண துவாரங்கள் இம்மண்டபத்தில் உள்ளன. ஓர் ஆண்டிற்கு 52 வாரங்கள் என்பதைக் குறிக்கும் வகையில், இம்மண்டபத்தைச் சுற்றி 52 மரக்கட்டைகள் நிறுவப்பட்டு, அவற்றில் 27 நட்சத்திர அதிதேவதைகளின் உருவங்கள் பொறிக்கப்பட்டுள்ளன. சிவபெருமானே பிரதிட்டை செய்ததாகக் கருதப்படும் நந்திக்கு மண்டபம் ஒன்று கட்டப்பட்டுள்ளது.
# தேசிய தேன் மாதம்



**தேசிய தேன் மாதம்** (*National Honey Month*) என்பது அமெரிக்காவில் ஆண்டுதோறும் செப்டம்பர் மாதத்தில் கொண்டாடப்படும் ஒரு கொண்டாட்டம் மற்றும் விளம்பர நிகழ்வு ஆகும்.  

தேசிய தேன் மாதத்தின் நோக்கமாக அமெரிக்கத் தேனீ வளர்ப்பு, தேனீ வளர்ப்பு தொழில் மற்றும் தேனை இயற்கையான மற்றும் நன்மை பயக்கும் இனிப்பானாக மேம்படுத்துவதாகும்.  

அமெரிக்காவில் உள்ள பல தேனீ வளர்ப்பவர்களின் தேன் சேகரிப்பு பருவத்தின் முக்கியமான மாதமாக இருப்பதால், தேன் உற்பத்தியாளர்களுக்குச் செப்டம்பர் குறிப்பிடத்தக்கது.  

## வரலாறு
செப்டம்பர் மாதம் விழிப்புணர்வு மாதமாகtஹ் தேசிய தேன் வாரியத்தால் தொடங்கப்பட்டது. இது 1989-ல் அமெரிக்காவின் விவசாயத் துறையினால் நிறுவப்பட்ட மற்றும் மேற்பார்வையிடப்பட்ட அமைப்பாகும்.  

## மேலும் பார்க்கவும்
- தேசிய தேன் வாரியம்
# யூகலிப்டசு தேன்


**யூகலிப்டசு தேன்** (*Eucalyptus honey*) என்பது யூகலிப்டசு மரங்களிலிருந்து தேனீக்களால் தயாரிக்கப்படும் ஒரு வகை தேன் ஆகும்.  

ஆத்திரேலியா, தென்னாப்பிரிக்காவின் மேற்கு கேப் மற்றும் பிரேசிலில் இது பொதுவானது. ஆனால் பல வகையான யூகலிப்டசு தேன் வெப்பமண்டலத்திலிருந்து மிதமான பகுதிகள் வரை உலகம் முழுவதும் காணப்படும் மரங்களிலிருந்து பெறப்படுகிறது. அமெரிக்க ஐக்கிய நாடுகளில், இது கலிபோர்னியாவில் இருந்து வருகிறது. இங்கு யூகலிப்டசு தாவரத்தின் 500க்கும் மேற்பட்ட வெவ்வேறு துணையினங்கள் வளர்க்கப்படுகின்றன. மருத்துவ குணம் கொண்ட தேனாக இது இருக்கும். இதன் நிறம் வெளிர் அம்பர் முதல் நடுத்தர அடர் சிவப்பு வரை இருக்கும். இது வேகவைத்த பொருட்கள், சுவைச்சாறு, பனிக்கூழ் ஆகியவற்றில் பயன்படுத்தப்படலாம். ஆனால் சேகரித்தவாறு, வடிகட்டாமல் சூடாக்காமல் சாப்பிடுவது சிறந்தது.
# இரமேஷ் குமார் யாதவா



**இரமேஷ் குமார் யாதவா** (*Ramesh Kumar Yadava*) இந்தியாவின் அரியானா, ரோஹ்தக், பாபா மஸ்த்நாத் பல்கலைக்கழகத்தின் துணைவேந்தர் ஆவார்.  

## தொழில்
யாதவா 2021-ல் பாபா மஸ்த்நாத் பல்கலைக்கழகத்தின் துணைவேந்தர் பணியில் சேர்ந்தார். முன்பு இவர் அரியானாவில் உள்ள சவுத்ரி சரண் சிங் அரியானா வேளாண் பல்கலைக்கழகத்தில் பேராசிரியர் மற்றும் துறைத் தலைவராக, தீவனப் பிரிவு (மரபியல் மற்றும் தாவர வளர்ப்பு) துறையிலும் (1976-2013) பல்கலைக்கழக நிர்வாகக் குழுவின் உறுப்பினராகவும் பணியாற்றியுள்ளார். இவர் HAU ஹிசாரில் 37 ஆண்டுகள் பணியாற்றிய பிறகு 31சூலை 2013 அன்று ஓய்வு பெற்றார். இவர் அரியானா கிசான் ஆயோக் மற்றும் விவசாய செலவு விலை ஆணையத்தின் தலைவராகவும் பணியாற்றியுள்ளார். இந்தியாவின் மத்தியப் பல்கலைக்கழகங்களின் பார்வையாளரான குடியரசுத்தலைவரால் பரிந்துரைக்கப்பட்ட சிக்கிம் பல்கலைக்கழகத்தின் நிர்வாகக் குழுவில் உறுப்பினராகவும் உள்ளார்.
# ஆதாமின் சாபம்


**ஆதாமின் சாபம்*/ஆதாம் கர்சு:ஏ புயூட்சர் வித்தவுட் மென் (Adam's Curse: A Future Without Men*** (Adam ***<nowiki/>'s Curse: A Story of Sex, Genetics, and the Extinction of Men***) 2003ஆம் ஆண்டு ஆக்சுபோர்டு பல்கலைக்கழக மனித மரபியல் பேராசிரியர் பிரையன் சைக்சு எழுதிய புத்தகம் ஆகும். மனித ஒய் பால்குறி நிறப்புரியின் தொடர்ச்சியான சிதைவு காரணமாக 5,000 தலைமுறைகளுக்குள் (தோராயமாக 125,000 ஆண்டுகள்) ஆண்கள் அனைவரும் அழிந்துவிடுவார்கள் என்பது இதன் சாராம்சம் ஆகும்.  

மனிதக்குலத்தின் உயிர்வாழ்விற்கான விருப்பங்களில் ஒன்று பெண்களால் இருபாலர் இனப்பெருக்கம் என்று சைக்சு கருதுகிறார். ஒரு பெண்ணின் கரு முட்டைகள் மற்றொரு பெண்ணின் உட்கரு எக்சு நிறப்புரிகையினால் கருவுற்றது. இது வெளிச் சோதனை முறை கருத்தரித்தல் முறைகளைப் பயன்படுத்திப் பொருத்தப்பட்டது. ஆண்மை மற்றும் ஆண் கருவுறுதலுக்குக் காரணமான பால் நிர்ணய பகுதி ஒய் புரதம் மற்றும் இதனுடன் தொடர்புடைய மரபணுக்களை மற்றொரு நிறப்புரிகைக்கு நகர்த்துவதற்கான சாத்தியத்தையும் இவர் அறிமுகப்படுத்தினார். இதை இவர் "அதோனிசு நிறப்புரி" என்று குறிப்பிடுகிறார். இது XX மரபுத்திரி அமைப்பு மூலம் வளமான ஆண்களை உருவாக்குகிறது.  

## மேலும் பார்க்கவும்

- பால்குறி நிறப்புரி
# டி. என். ஏ. நாள்

. டி. என். ஏ. மூலக்கூறின் இரண்டு அடிப்படை-இணை நிரப்பு சங்கிலிகள் மரபணு வழிமுறைகளை நகலெடுக்க அனுமதிக்கின்றன.]]  
**தேசிய டி. என். ஏ. நாள்** (*DNA Day*) ஒவ்வோர் ஆண்டும் அமெரிக்காவில் ஏப்ரல் மாதம் 25 ஆம் நாளன்று கொண்டாடப்படுகிறது. 1953ஆம் ஆண்டு ஜேம்ஸ் வாட்சன், பிரான்சிஸ் கிரிக், மாரிஸ் வில்கின்ஸ், உரோசாலிண்டு பிராங்க்ளின் மற்றும் சகாக்கள் *நேச்சர்* இதழில் டி. என். ஏ. கட்டமைப்பின் கட்டுரைகளை வெளியிட்ட நாளினை இது நினைவுபடுத்துகிறது. மேலும், ஏப்ரல் 2003இன் தொடக்கத்தில், மனித மரபணுத்தொகைத் திட்டம் முடிவதற்கு மிக அருகில் இருப்பதாக அறிவிக்கப்பட்டது. மேலும் "மீதமுள்ள சிறிய இடைவெளிகளை நிரப்புவதற்கு மிகவும் பொருட்செலவு அதிகம் ஆகும் எனக் கருதப்பட்டது."  

அமெரிக்க ஐக்கிய நாடுகள், டி. என். ஏ. நாளினை முதன்முதலில் ஏப்ரல் 25, 2003 அன்று ஐக்கிய அமெரிக்க மூப்பவை மற்றும் ஐக்கிய அமெரிக்கச் சார்பாளர்கள் அவை பிரகடனத்தின் மூலம் கொண்டாடப்பட்டது. இருப்பினும், இவர்கள் ஒரு முறை கொண்டாட்டத்தை மட்டுமே அறிவித்தனர். ஆண்டு விடுமுறையாக அறிவிக்கவில்லை. இருப்பினும் 2003 முதல் ஒவ்வொரு ஆண்டும், தேசிய மனித மரபணு ஆராய்ச்சி நிறுவனம் ஆண்டுதோறும் டி. என். ஏ. நாள் கொண்டாட்டங்களை நடத்துகிறது (2010-ல் ஏப்ரல் 23; ஏப்ரல் 15, 2011-ல்; ஏப்ரல் 25 2012). ஏப்ரல் 25 நாளானது "பன்னாட்டு டி. என். ஏ. நாள்" மற்றும் "உலக டி. என். ஏ. நாள்" எனப் பல குழுக்களால் அறிவிக்கப்பட்டது.  

மரபியல் டி. என். ஏ. ஆய்வு நிறுவனங்கள் மற்றும் மரபணு மரபியல் வெளியீட்டாளர்கள் டி. என். ஏ. நாளில் ஆண்டு விற்பனையை நடத்துகிறார்கள். பொதுமக்களிடமிருந்து ஆர்வத்தைத் தூண்டுகின்றனர்.
# நெப்டியூனியம் ஆர்சனைடு



**நெப்டியூனியம் ஆர்சனைடு** (*Neptunium arsenide*) என்பது நெப்டியூனியம் மற்றும் ஆர்சனிக்கு ஆகிய தனிமங்கள் சேர்ந்து உருவாகும் ஓர் இருமச் சேர்மம் ஆகும். NpAs என்ற மூலக்கூற்று வாய்ப்பாட்டால் இக்கனிம வேதியியல் சேர்மம் விவரிக்கப்படுகிறது. கலவை படிகங்களை உருவாக்குகிறது. நெப்டியூனியம் ஆர்சனைடு படிகங்களாக உருவாகிறது.  
## தயாரிப்பு
தூய நிலையிலுள்ள நெப்டியூனியம் மற்றும் ஆர்சனிக்கு தனிமங்களை விகிதவியல் அளவுகளில் சேர்த்து வினைபுரியச் செய்தால் நெப்டியூனியம் ஆர்சனைடு உருவாகிறது:  

::<math>\mathsf{ Np + As \ \xrightarrow{T, I_2}\ NpAs }</math>  

## இயற்பியல் பண்புகள்
நெப்டியூனியம் ஆர்சனைடு பல வேறுபட்ட மாற்றங்களுடன் படிகங்களை உருவாக்குகிறது:  

- கனசதுரப் படிகத் திட்டம், *Fm*3*m* என்ற இடக்குழு, a = 0.5835 நானோமீட்டர் என்ற செல் அளவுருடன் –131 °செல்சியசு வெப்பநிலைக்கு கீழான வெப்பநிலையில் தோன்றும்.
- முக்கோணப் படிகத் திட்டம், a = 0.58312 நானோமீட்டர், c = 0.58281 நானோமீட்டர் என்ற செல் அளவுருக்களுடன் –131 முதல் –98 °செல்சியசு வெப்பநிலைக்கு கீழான வெப்பநிலையில் தோன்றும். .
- கனசதுரத் திட்டம், இடக்குழு *Fm*3*m*, a = 0.58318 நானோமீட்டர் என்ற செல் அளவுருவுடன் –98 °செல்சியசு வெப்பநிலைக்கு கீழான வெப்பநிலையில் தோன்றும்.

175 கெல்வின் வெப்பநிலையில் நெப்டியூனியம் ஆர்சனைடு எதிர்பெரோகாந்தத் தன்மைக்கு மாறுகிறது.
# செனான் ஆக்சியிருபுளோரைடு



**செனான் ஆக்சியிருபுளோரைடு** (*Xenon oxydifluoride*) என்பது XeOF<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செனான் டெட்ராபுளோரைடு சேர்மத்தை பகுதியளவு நீராற்பகுப்பு செய்யும் தயாரிப்பு முறையில் இது உருவாக்கப்படுகிறது. முன்னர் ஆய்வு செய்யப்பட்ட இப்பாதை 2007 ஆம் ஆண்டு மார்ச்சு மாதம் அன்று முதலில் ஓர் உறுதியான தனிமைப்படுத்தல் முறையாக வெளியிடப்பட்டது.  

:  

செனான் ஆக்சியிருபுளோரைடு T-வடிவ வடிவவியலைக் கொண்டுள்ளது. பலபடிகளை உருவாக்காது, இருப்பினும் இது அசிட்டோநைட்ரைல் மற்றும் ஐதரசன் புளோரைடுடன் ஒரு கூட்டு விளைபொருளை உருவாக்குகிறது.  

குறைந்த வெப்பநிலையில் நிலைப்புத்தன்மையுடன் இருந்தாலும், சூடுபடுத்தப்படும்போது ஆக்சிசன் அணுவை இழப்பதன் மூலமோ அல்லது செனான் இருபுளோரைடு மற்றும் செனான் ஈராக்சியிருபுளோரைடுக்கு விகிதாசாரம் செய்வதன் மூலமோ விரைவாக சிதைவடைகிறது.:  

:  
:
# சத்யநாராயண சிறீகாந்தா



**சத்யநாராயண சிறீகாந்தா** (*Sathyanarayana Srikanta*) இந்தியாவைச் சேர்ந்த ஒரு மருத்துவர் ஆவார். உட்சுரப்பியல் துறையில் ஆராய்ச்சியாளராக இவர் அறியப்படுகிறார். 1993 ஆம் ஆண்டு முதல் இவர் இந்தியாவின் பெங்களூரில் உள்ள சமத்துவம் உட்சுரப்பியல் நீரிழிவு மையம் மற்றும் ஞான சஞ்சீவினி மருத்துவ மையம் ஆகியவற்றில் மருத்துவ இயக்குநராகப் பணியாற்றி வருகிறார். 29 வயதில் ஆர்வர்ட்டு மருத்துவப் பள்ளியில் ஆசிரியராகவும், அமெரிக்காவின் தேசிய சுகாதார நிறுவனத்தின் மருத்துவ ஆய்வாளராகவும் ஆனார்.  

## கல்வி
சத்யநாராயண சிறீகாந்தா இந்தியாவின் புது தில்லியில் உள்ள அகில இந்திய மருத்துவ அறிவியல் கழகத்தில் உள் மருத்துவத்தில் முதுநிலை மருத்துவம் படிப்பை முடித்தார். அமெரிக்க உட்சுரப்பியல் கல்லூரியில் இவர் உறுப்பினராகவும் உள்ளார்.  

## பொதுவாழ்க்கை
கடந்த முப்பது ஆண்டுகளாக சமத்துவம் அறக்கட்டளையில் திசா, தோசுட்டி மற்றும் தீபா ஆகிய பெயர்களின் மூலம் தனது பங்களிப்பின் மூலம் இந்தியாவில் உள்ள ஏழைகளுக்கு சேவை செய்து வருகிறார்.
# இரேனியம் பெண்டாபுளோரைடு



**இரேனியம் பெண்டாபுளோரைடு** (*Rhenium pentafluoride*) ReF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியமும் புளோரினும் சேர்ந்து இந்த இருமச் சேர்மம் உருவாகிறது. ஐதரோபுளோரிக் அமிலத்தின் இரேனிய உப்பு என்று இது வகைப்படுத்தப்படுகிறது.  
## தயாரிப்பு
இரேனியம் அறுபுளோரைடு சேர்மத்துடன் ஐதரசன், இரேனியம், அல்லது தங்குதனைச் சேர்த்து ஒடுக்க வினைக்கு உட்படுத்துவதன் மூலம் இரேனியம் பெண்டாபுளோரைடு உருவாகிறது:  

::  

::  

::  

## இயற்பியல் பண்புகள்

இரேனியம் பெண்டாபுளோரைடு நேர்சாய்சதுர படிக அமைப்பில் a = 0.57 நானோமீட்டர், b = 1.723 நானோமீட்டர், c = 0.767 நானோமீட்டர் என்ற செல் அளவுருக்களுடன் மஞ்சள்-பச்சை நிறப் படிகங்களாக உருவாகிறது.  

இரேனியம் பெண்டாபுளோரைடு தண்ணீருடன் வினைபுரியும்.  

இரேனியம் பெண்டாபுளோரைடு எளிதில் ஆவியாகும். Re<sub>2</sub>F<sub>10</sub> இருபடிகளால் இரேனியம் பெண்டாபுளோரைடு ஆக்கப்பட்டுள்ளது.
# இரேனியம் டெட்ரா அயோடைடு



**இரேனியம் டெட்ரா அயோடைடு** (*Rhenium tetraiodide*) ReI<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியமும் அயோடினும் சேர்ந்து இந்த இருமச் சேர்மம் உருவாகிறது.  

## தயாரிப்பு
பெர் இரேனிக் அமிலத்துடன் ஐதரசன் அயோடைடைச் சேர்த்து வினைபுரியச் செய்தால் ஒடுக்க வினை நிகழ்ந்து இரேனியம் டெட்ரா அயோடைடு உருவாகிறது.:  

::  

## இயற்பியல் பண்புகள்
இரேனியம் டெட்ரா அயோடைடு கருப்பு நிறத்தில் ஒரு திண்மமாக உருவாகிறது. அசிட்டோன் மற்றும் ஈதரில் கரைகிறது. நீருறிஞ்சும் த்ன்மையை கொண்டிருக்கிறது. நீராற்பகுப்பிற்கும் உட்படுகிறது.  

## வேதிப் பண்புகள்
தண்ணீரால் இரேனியம் டெட்ரா அயோடைடு நீராற்பகுப்பு செய்யப்படுகிறது.:  

::
# இராமநாதபுரம் மீனாட்சி சொக்கநாதர் கோயில்



**மீனாட்சி சொக்கநாதர் கோயில்** என்பது தமிழ்நாடு மாநிலத்தில் இராமநாதபுரம் மாவட்டத்தின் இராமநாதபுரம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர். கோயிலின் தலவிருட்சம் வில்வமரம் ஆகும். இக்கோயில், இராமநாதபுரம் அரண்மனை சமஸ்தானம் தேவஸ்தானத்திற்குப் பாத்தியப்பட்டது.  

கடல் மட்டத்திலிருந்து சுமார் 59 மீட்டர் உயரத்தில் அமைந்துள்ள இராமநாதபுரம் மீனாட்சி சொக்கநாதர் கோயிலின் புவியியல் ஆள்கூறுகள், ஆகும்.  

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# இரேனியம்(IV) குளோரைடு


## தயாரிப்பு
இனியம்(V) குளோரைடு மற்றும் இரேனியம்(III) குளோரைடு ஆகிய ஒரே தனிமம் வெவ்வேறு ஆக்சிசனேற்ற நிலைகளிலுள்ள இரண்டு சேர்மங்கள் தங்களுக்குள் வினைபுரிந்து இடைநிலை ஆக்சிசனேற்ற நிலை எண்ணைக் கொண்ட சேர்மமான இரேனியம்(IV) குளோரைடு சேர்மத்தை உருவாக்குகின்றன.  
:<math>\mathrm{2 \ ReCl_5 + SbCl_3 \longrightarrow 2 \ ReCl_4 + SbCl_5}</math>  

120 °செல்சியசு வெப்பநிலையில் டெட்ராகுளோரோயெத்திலீன் சேர்மமும் நல்ல குறைப்பானாகப் பயன்படுகிறது:  
:<math>\mathrm{2 \ ReCl_5 + C_2Cl_4 \longrightarrow 2 \ ReCl_4 + C_2Cl_6}</math>  

## கட்டமைப்பு
எக்சு கதிர் படிகவியல் ஆய்வுகள் ஒரு பல்லுருவக் கட்டமைப்பை வெளிப்படுத்துகின்றன. Re–Re பிணைப்புகளுக்கு இடையிலான தூரம் 2.728 Å ஆகும். இரேணியம் அணுக்கள் ஆறு குளோரைடு ஈந்தணைவிகளால் சூழப்பட்ட எண்முக தோற்றத்திலுள்ளன. இரண்டு எண்கோணங்கள் இம்முகங்களுடன் பகிர்ந்து கொள்கின்றன். Re<sub>2</sub>Cl<sub>9</sub> துணைக்குழுக்கள் குளோரைடு ஈந்தணைவிகளுடன் பாலம் அமைப்பதன் மூலம் இணைக்கப்பட்டுள்ளன. கட்டமைப்பின் மையக்கருத்து - மூலை-பகிர்வு ஈரெண்முகம் - இரும உலோக ஆலைடுகளில் அசாதாரணமானதாகும்.
# உலக இரத்த ஒட்டுண்ணி நோய் நாள்


**உலக இரத்த ஒட்டுண்ணி நாள்** (*World Chagas Disease Day*) என்பது இரத்த ஒண்டுண்ணி நோய் பற்றிய விழிப்புணர்வை ஏற்படுத்த ஏப்ரல் 14 அன்று அனுசரிக்கப்படுகிறது. இது முதன்முதலில் ஏப்ரல் 14, 2020 அன்று கொண்டாடப்பட்டது. மேலும் ஏப்ரல் 14, 1909 அன்று முதன் முதலில் இந்நோயைக் கண்டறிந்த பிரேசிலிய மருத்துவர் கார்லோசு ரிபேரோ ஜஸ்டினியானோ சாகசின் பெயரால் இந்நோய் அழைக்கப்படுகிறது. உலக இரத்த ஒட்டுண்ணி நோய் நாள் மே 24, 2019 அன்று உலக சுகாதார சபையின் 72வது அமர்வில் அங்கீகரிக்கப்பட்டது, மேலும் மே 28, 2019 அன்று உலக சுகாதார சபையின் கூட்டத்தில் அதிகாரப்பூர்வமாக அறிவிக்கப்பட்டது. உலக இரத்த ஒட்டுண்ணி நோய் நாளின் முன்மொழிவு இரத்த ஒட்டுண்ணி நோயால் பாதிக்கப்பட்ட மக்களின் சங்கங்களின் சர்வதேச கூட்டமைப்பால் நிறுவப்பட்டது. மேலும் பல சுகாதார நிறுவனங்கள், பல்கலைக்கழகங்கள், ஆராய்ச்சி மையங்கள், நிறுவனங்கள் மற்றும் அறக்கட்டளைகளால் ஆதரிக்கப்பட்டது.  

"உலக அளவில் அனுசரிக்கப்படும் வருடாந்திர நாள் இந்நோய் குறித்த பன்னாட்டுக் கவனத்தை ஈர்க்கும்" என்று உலக சுகாதார மருத்துவ அதிகாரி மருத்துவர் பெட்ரோ அல்பஜார் வினாசு கூறினார். "இந்த நாட்கள் பார்வையை வழங்க உதவுவதோடு, பெரும்பாலும் புறக்கணிக்கப்பட்ட, ஆனால் இன்னும் பல நாடுகளில் இருக்கும் ஒரு நோய்க்கான கட்டுப்பாட்டுத் தலையீடுகளை மேம்படுத்த நாடுகளை அர்ப்பணிக்க உதவும்." உலக இரத்த ஒட்டுண்ணி நோய் நாளினை கொண்டாடுவது இந்த நோய்க்கு ஆதரவாகக் குரல் கொடுக்க ஒரு தனித்துவமான வாய்ப்பை வழங்குகிறது.  

உலக காச நோய் நாள், உலக சுகாதார நாள், உலக மலேரியா நாள், உலக நோய்த்தடுப்பு வாரம், உலக புகையிலை எதிர்ப்பு தினம், உலக குருதிக் கொடையாளர் நாள், உலக கல்லீரல் அழற்சி நாள், உலக நோயாளி பாதுகாப்பு நாள், உலக நுண்ணுயிர் எதிர்ப்பு விழிப்புணர்வு வாரம் மற்றும் உலக எய்ட்ஸ் தினம் போன்ற உலக சுகாதார அமைப்பு மூலம் அறிவிக்கப்பட்ட 11 அதிகாரப்பூர்வ உலகளாவிய பொதுச் சுகாதார விழிப்புணர்வு பிரச்சாரங்களில் உலக இரத்த ஒட்டுண்ணி நாளும் ஒன்றாகும்.
# விந்துதள்ளல் கோளாறுகள்


**விந்துதள்ளல் கோளாறுகள்** (*Ejaculation disorders*) என்பது ஆண்களில் ஏற்படும் மிகவும் பொதுவான பாலியல் செயலிழப்பு ஆகும். பொதுவான விந்துதள்ளல் கோளாறுகள் பின்வருவனவற்றை உள்ளடக்குகின்றன: விந்து முந்துதல், பிற்போக்கு விந்து வெளியேறுதல், தாமதமான விந்து வெளியேறுதல், இரத்த சோகை, தடுக்கப்பட்ட விந்து வெளியேறுதல் மற்றும் புணர்ச்சிப் பரவசநிலையின்மை.  

## மேலும் பார்க்கவும்

- ஆண்களின் ஆரோக்கியம்
# சிறுநீரில் விந்தணுக்கள்



**சிறுநீரில் விந்தணுக்கள்** (*Spermaturia*) என்பது சிறுநீரில் விந்தணுக்கள் இருப்பதைக் குறிக்கும் நிலையாகும்.  

இது மற்ற இனங்களின் ஆண்களில் காணப்படலாம். சில நேரங்களில் கால்நடை மருத்துவத்தில் விலங்குகளிலும் கண்டறியப்படலாம். இதற்கு முக்கிய காரணமாக பெரும்பாலும் பிற்போக்கு விந்துதள்ளல் உள்ளது. உடலுறவுக்குப் பிறகு சிறுநீர் கழிக்கும் போது இது உடலியல் சார்ந்ததாக நிகழ்வாகக்கூட இருக்கலாம்  

ஒருவருடைய சிறுநீரில் விந்தணு காணப்படுவது தாட் நோய்க்கூட்டகுறியின் பொதுவான அறிகுறியாகும்.  

## மேலும் பார்க்கவும்

- சிறுநீர் கழிப்பு
# தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950



**தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950** (*Emblems and Names (Prevention of improper use) Act 1950*) இந்தியாவின் தேசியச் சின்னங்களான இந்திய தேசியக் கொடி, இந்திய தேசிய கீதம், அசோகச் சக்கரம், இந்தியா போன்றவைகளை தொழில் மற்றும் வணிக நோக்கங்களுக்காக முறையற்ற முறையில் பயன்படுத்துவதை தடுக்கும் சட்டமாகும். சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950 இந்தியாவில் வணிக பயன்பாட்டிற்கு தேசிய சின்னங்களை பயன்படுத்துவதை தடை செய்கிறது.  

## பின்னணி
இந்திய தேசியக் கொடி மற்றும் சின்னம் மற்றும் மகாத்மா காந்தி மற்றும் பிற தேசியத் தலைவர்களின் பெயர்கள் அல்லது உருவப் படங்கள் ஆகியவை தொழில் மற்றும் வர்த்தக நோக்கங்களுக்காகவும், அவர்களை புண்படுத்தும் வகையிலும் பயன்படுத்தப்படுவது குறித்து இந்தியாவிலும், வெளிநாட்டிலும் பல சம்பவங்கள் வெளிச்சத்திற்கு வந்துள்ளது. சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம், 1950 நடைமுறைக்கு வரும் கீழ்கண்ட சட்டங்கள் மட்டும் நடைமுறையில் இருந்தது. அவைகள் பின்வருமாறு:  
- வர்த்தக முத்திரைகள் சட்டம், 1940
- காப்புரிமைகள் மற்றும் வடிவமைப்புகள் சட்டம், 1911
- வணிக முத்திரைகள் சட்டம், 1889
- நிறுவனங்கள் சட்டம், 1913
தேசியச் சின்னங்கள் மற்றும் பெயர்கள் தொடர்பான முறைகேடுகளைத் தடுக்க மேற்படி சட்டங்கள் போதுமானதாக இல்லை.  

## பொருந்தக்கூடிய தன்மை
இந்த சட்டம் முழு இந்தியாவிற்கும் நீட்டிக்கப்படுகிறது, மேலும் இந்தச் சட்டத்தின் பயன்பாடு இந்தியாவிற்கு வெளியே உள்ள இந்திய குடிமக்களுக்கும் பொருந்தும்.
# பகல் நேரப் படுக்கை

சீனப் பகல்நேரம்]]  
**பகல் நேரப் படுக்கை** (*daybed*) என்பது பகல் நேரத்தில்படுக்கையாகப் பயன்படுத்தப்படும் தளபாடங்களின் ஒன்றாகும். இது பகல் பொழுதில் பொதுவான அறையில் ஓய்வெடுக்கவும், சாய்ந்திருக்கவும் மற்றும் உட்காரவும் பயன்படுகிறது. இது பல்வேறு பயன்பாடுடைய தளவாடப்பொருட்களின் ஒரு வடிவமாகக் கருதப்படலாம். இவற்றின் சட்டகங்கள் மரம், உலோகம் அல்லது உலோக கலவையால் செய்யப்படலாம். இவை சாய்பு இருக்கை மற்றும் படுக்கைக்கு இடையில் உள்ள ஒரு அமைப்பாகும்.  

பகல் நேரப் படுக்கைகள் பொதுவாக முதுகு மற்றும் பக்கங்களைக் கொண்டிருக்கும். உதாரணமாக இரட்டை அளவுகளில் வரலாம் (100 செ.மீ × 190 செ.மீ.; 39 அங் × 75 அங்.). பெரும்பாலும், பகல் நேரப் படுக்கைகள் தூக்கத் திறனை அதிகரிக்க ஒரு ட்ரண்டில் இடம்பெறும்.  

## நவீன பகல் படுக்கைகள்
இன்றைய பல பகல் நேரப் படுக்கைகள் மெத்தைக்கான ஆதரவு அமைப்பாக இணைப்புச் சுருளைப் பயன்படுத்துகின்றன. இணைப்புச் சுருள்வில் என்பது செவ்வக உலோக சட்டமாகும் (தோராயமாக மெத்தையின் தடம்). ஒரு கம்பி அல்லது பாலியஸ்டர் / நைலான் வலை சுருள்வில் வலையமைப்பு மூலம் இணைப்புச் சுருள் மேல் முழுவதும் உள்ளது. இணைப்புச் சுருள்வில் ஆதரவை வழங்குகிறது.  

நவீன பகல்நேரப் படுக்கைகளில் உட்புறம் மற்றும் வெளிப்புறம் என இரண்டு பிரிவுகள் உள்ளன. பகல் படுக்கைகள் தொங்க விடப்பட்டோ அல்லது தரைதளத்தில் நிலையானதாக அமைக்கப்பட்டிருக்கலாம். வெளிப்புற படுக்கைகளை பொதுவாக சூரிய ஒளியிலிருந்து பாதுகாக்கக் கூரை போன்ற அமைப்பைக் கொண்டிருக்கும், அதேசமயம் உட்புற பகல் நேரப் படுக்கைகள் எளிமையானவை.  

ஒரு பக்கத்தை அகற்றுவதன் மூலம் தொட்டிலைப் பகல் படுக்கையாக மாற்றலாம்.
# இராணி தேனீ அமிலம்


**இராணி தேனீ அமிலம்** (*Queen bee acid*)(**10-ஐதராக்சி-2-டெசினோயிக் அமிலம்** அல்லது **10-HDA**) என்பது அரச கூழ்மத்தில் காணப்படும் ஒரு கொழுப்பு அமிலமாகும்.  

இராணி தேனீ அமிலத்தின் சாத்தியமான மருந்தியல் செயல்பாடுகளுக்காக ஆராயப்படுகிறது. இது நரம்புத் தண்டு/ முன்னோடி உயிரணுக்களின் (நரம்பணு, ஆசுட்ரோசைட்டுகள் அல்லது ஒலிகோடென்ட்ரோசைட்டுகள் என வேறுபடுத்தும் திறன் கொண்ட உயிரணுக்கள்) நரம்பணு உயிரணு ஆக்கத்தினைசெயற்கைக் கல முறையில் ஊக்குவிக்கிறது. கூடுதலாக, இராணி தேனீ அமிலம் *ஆய்வுக்கூடத்தில் வளர்க்கப்பட்ட உயிரணுக்களில் புற்றுநோய் எதிர் ஆற்றல், நுண்ணுயிர் எதிர் ஆற்றல்,* நோயெதிர்ப்பியத் திறன், ஈத்திரோசன் செயல்பாடு கொண்டிருப்பதாகத் தெரிவிக்கப்பட்டுள்ளது.  

ஐக்கிய நாடுகளின் உணவு மற்றும் மருந்து நிர்வாகம், அரச கூழ்மத் தயாரிப்புகளைச் சந்தைப்படுத்துவதற்கு ஆதாரமற்ற சுகாதார நலன்களைப் பயன்படுத்திய நிறுவனங்களுக்கு எதிராகச் சட்ட நடவடிக்கை எடுத்துள்ளது.  

## மேலும் பார்க்கவும்

- 2-டெசியோயிக் அமிலம்
# கோபால் பிரசாத் சிங்கா



**கோபால் பிரசாத் சிங்கா** (*Gopal Prasad Sinha*) இந்தியாவைச் சேர்ந்த ஒரு நரம்பியல் நிபுணர் ஆவார். ஓர் அரசியல்வாதி என்றும் அறியப்படும் இவர் இந்திய மருத்துவ ஆராய்ச்சி கவுன்சிலின் நிறுவன நெறிமுறைக் குழுவின் உறுப்பினராகவும் உள்ளார். இந்தியாவின் பீகார் மாநிலத்தில் உள்ள பாட்னாவில் பிறந்து வளர்ந்தார். பாட்னா பல்கலைக்கழகத்தின் முன்னாள் மாணவராகவும் அறியப்படுகிறார். 2014ஆம் ஆண்டில் நடைபெற்ற இந்திய நாடாளுமன்றத் தேர்தலில் ஐக்கிய சனதா தளம் வேட்பாளராக பாட்னா சாகிப்பு தொகுதியில் தற்போதைய நாடாளுமன்ற உறுப்பினர் சத்ருகன் சிங்காவுக்கு எதிராகப் போட்டியிட்டு தோல்வியடைந்தார்.  

சிங்கா ஒரு கல்வியாளரான மறைந்த இந்திரா சிங்காவை மணந்தார். இவர்களுக்கு செய சிங்கா கும்ரா என்ற மகளும், பீகாரில் இருந்து அறியப்பட்ட அரசியல்வாதியான அசய் அலோக்கு என்ற மகனும் உள்ளனர். மருத்துவத் துறையில் இவர் ஆற்றிய சேவைகளுக்காக 2004ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது இவருக்கு வழங்கப்பட்டது.
# ரோஜா மார்பு ஆலா


**ரோஜா மார்பு ஆலா** ( *Roseate tern* ) என்பது நீள் சிறகு கடற்பறவை குடும்பத்தைச் சேர்ந்த ஆலா இனமாகும். இதன் விலங்கியல் பெயரில் உள்ள *ஸ்டெர்னா* என்ற பேரினப் பெயர் பண்டைய ஆங்கில "ஸ்டெர்ன்", "டெர்ன்", என்பதிலிருந்து பெறப்பட்டது. மேலும் விலங்கியல் பெயரில் உள்ள இனப்பெயரான *டகல்லி* என்பது ஸ்காட்டிஷ் மருத்துவரும் சேகரிப்பாளருமான டாக்டர் பீட்டர் மெக்டௌகலை (1777–1814) குறிப்பதாக உள்ளது. "ரோஸேட்" என்பது இனப்பெருக்க காலத்தில் முதிர்ந்த பறவையின் பறவையின் நெஞ்சில் காணப்படும் இளஞ்சிவப்பு இறகுகளைக் குறிக்கிறது.  

## வகைபிரித்தல்
ஆங்கிலேய இயற்கை ஆர்வலர் ஜார்ஜ் மாண்டேகு 1813 இல் ரோஜா மார்பு ஆலாவை விவரித்தார் மரபணு ரீதியாக, இது வெள்ளை-முன் டெர்ன் ( *எஸ். ஸ்ட்ரைடா* ) உடன் மிக நெருக்கமான தொடர்புடையது. இவற்றின் பொதுவான மூதாதையரான கறும்பிடரி ஆலாவுடன் ( *எஸ். சுமத்ரானா* ) சகோதர வம்சாவளியைக் கொண்டுள்ளது.  

இந்த இனம் பல மரபியல் இனங்கள் கொண்டுள்ளது. அவை முக்கியமாக அலகு நிறம் மற்றும் சிறிய இறகு நிறங்களில் வேறுபடுகின்றன.  

## விளக்கம்
இது ஒரு சிறிய-நடுத்தர ஆலா ஆகும். இது காக்கையை விட அளவில் சிறியது. சற்று மெலிந்தாற்போற் காணப்படும். இது நீளமும், இறக்கை அகலம் கொண்டது. பெரும்பலும் ஆற்று ஆலாவை ஒத்த இதன் வாலில் சாம்பல் நிறத்தைக் காண முடியாது. வால் தூய வெண்மையாக இருக்கும். ரோஜா மார்பு ஆலாவுக்கு மெல்லிய கூர்மையான அலகு உள்ளது. இதன் அலகு குளிர் காலத்தில் கருப்பாகவும் கோடைக் காலத்தில் சிவப்பு நிறத்திலும் இருக்கும். இது குறுகிய இறக்கைகளை கொண்டது. மேல் இறக்கையின் மேற்பகுதி வெளிர் சாம்பல் நிறமாகவும், அதன் அடிப் பகுதி வெண்மையாகவும் இருக்கும். முதிர்ந்த பறவைகளுக்கு மிக நீண்ட, நெகிழ்வான வாலும் ஆரஞ்சு-சிவப்பு நிற கால்களும் உள்ளன. கோடையில், முதிர்ந்த பறவைகளின் அடிப்பகுதி இளஞ்சிவப்பு நிறத்தில் இருக்கும். இதனால் தான் இதற்கு ரோஜா மார்பு ஆலா என்ற பெயர் வந்தது. குளிர் காலத்தில் நெற்றியிலும் கருங்கோடுகளைக் காணலாம்.  

## நடத்தையும் சூழலியலும்

### உணவு

மற்ற *ஸ்டெர்னா* டெர்ன்களைப் போலவே, ரோஜா மார்பு ஆலாவும் மீன்களை கடல் பரப்பின் மீது அமர்ந்தும், முக்குளித்து பிடிக்கவும் வல்லது. இது பொதுவாக கூடுதலாக கடல் சார்ந்தது வாழும். கரையோரம் உள்ள நன்னீர் தடாகங்களில் குளிப்பதற்கு அரிதாகவே செல்லும். மேலும் நன்னீரில் மீன்பிடிக்காது. பெண் பறவைக்கு ஆண் பறவை மீனை பரிசாக கொடுத்து காதலூட்டத்தில் ஈடுபடும்.  

குளிர்காலத்தில், இதன் நெற்றி வெள்ளையாகவும், அலகு கருப்பு நிறமாகவும் மாறும்.  

### இனப்பெருக்கம்

இந்த இனம் கடலோரங்களில் மற்றும் தீவுகளில் உள்ள பறவைக் கூட்டங்களுடன் இனப்பெருக்கம் செய்கிறது. ஆத்திரேலியப் பிரதேசத்தில், இது கறும்பிடரி ஆலா ( *எஸ். சுமத்ரானா* ), லெசர் க்ரெஸ்டெட் டெர்ன் ( *தலாசியஸ் பெங்காலென்சிஸ்* ), க்ரெஸ்டட் டெர்ன் ( *டி. பெர்கி* ), ஃபேரி டெர்ன் ( *ஸ்டெர்னுலா நெரிஸ்* ), பிரிடில்ட் டெர்ன் ( *ஓனிகோப்ரியன்* ), சில்வர் குல் ( *Croicocephalus novaehollandiae* ) ஆகியவற்றுடன் கூடு கட்டுவதாக பதிவு செய்யப்பட்டுள்ளது.
# நூக் நகரம்


**நூக் நகரம்** (*Nuh*), இந்தியாவின் அரியானா மாநிலத்தின் தென்கிழக்கில் அமைந்த நூக் மாவட்டத்தின் நிர்வாகத் தலைமையிட நகரம் ஆகும்.இது அரியானா தலைநகரான சண்டிகருக்கு தென்கிழக்கே 337.7 கிலோ மீட்டர் தொலைவிலும், குருகிராமிற்கு தெற்கே 46.4 கிலோ மீட்டர் தொலைவிலும்; தில்லிக்கு தெற்கே 83.6 கிலோமீட்டர் தொலைவிலும் உள்ளது. குருகிராம்-அல்வார் நகரங்களை இணைக்கும் தேசிய நெடுஞ்சாலை எண் 248 (48) நூக் நகரம் வழியாகச் செல்கிறது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், 2,636 குடும்பங்களும் கொண்ட நூக் நகரத்தின் மக்கள் தொகை 16,260 ஆகும். அதில் ஆண்கள் 8,502 மற்றும் பெண்கள் 7,758 ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19% ஆகவுள்ளனர். இதன் சராசரி எழுத்தறிவு 69.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,321 மற்றும் 0 ஆகவுள்ளனர்.  

இதன் மக்கள் தொகையில் இந்துக்கள் 49.1%, இசுலாமியர் 50.09%, பௌத்தர்கள் , சமணர்கள் 0.36%, சீக்கியர்கள் 0.38% மற்றும் பிறர் 0.08% ஆகவுள்ளனர்.
# அன்னி நாமலா


**அன்னி நாமலா** (*Annie Namala*) இந்திய நாட்டைச் சேர்ந்த சமூக ஆர்வலர் ஆவார். தலித் மக்களின் உரிமைகளுக்காக பாடுபட்டு வருகிறார். இவர் சமூக சமத்துவம் மற்றும் உள்ளடக்கத்திற்கான மையத்தின் இயக்குநராக உள்ளார். தீண்டாமைப் போராட்டத்திற்கு குரல் கொடுத்தவர் ஆவார். 2010 ஆம் ஆண்டு குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 அமல்படுத்துவதற்கான தேசிய ஆலோசனைக் குழுவின் உறுப்பினராக இவர் நியமிக்கப்பட்டார்.  

## தொழில்
அன்னி நாமலா பாகுபாடு மற்றும் விலக்குகளுக்கு எதிரான குழந்தைகளுக்கான ஒற்றுமை குழுவில் பணியாற்றினார்.
# சன்சாய் மோங்கா

**சன்சாய் மோங்கா** இந்திய நாட்டின்மும்பை மாநகராட்சியில் உள்ள வனவிலங்கு புகைப்படக்காரர், பாதுகாவலர், இயற்கை ஆர்வலர் மற்றும் எழுத்தாளர் ஆவார். இவர் மசுசித் பந்தரில் பிறந்தார்.  

இந்திய நாடு முழுவதும் உள்ள பள்ளிகள் மற்றும் பள்ளி மாணவர்களிடையே சுற்றுச்சூழல் விழிப்புணர்வு இயக்கத்தை 'இளம் ரேஞ்சர்சு' என்ற பெயரில் தொடங்கியுள்ளார். தும்பி ஆலோசனைக் குழுவிலும் இவர் தேர்ந்தெடுக்கப்பட்டுள்ளார்.
# சுசில் சந்திர முன்சி


**சுசில் சந்திர முன்சி** (*Susil Chandra Munshi*) இந்திய நாட்டினைச் சேர்ந்த ஓர் இதய சிகிச்சை நிபுணர் ஆவார். மும்பை மாநகராட்சியில் சசுலோக் மருத்துவமனையில் இருதய ஆராய்ச்சி மற்றும் கல்வித் துறையின் இயக்குநராகவும் உள்ளார். அமெரிக்கன் இதய சிகிச்சை கல்லூரி, இந்திய இதய சிகிச்சைகல்லூரி, எடின்பரோவின் ராயல் மருத்துவர்கள் கல்லூரி, இந்தியன் மருத்துவர்கள் கல்லூரி, இந்திய இதயவியல் சங்கம் மற்றும் இந்திய மின் இதயவியல் சங்கம் ஆகியவற்றில் உறுப்பினராக உள்ளார். 1989-90 ஆம் ஆண்டுகளில் இந்திய இதயவியல் சங்கத்தின் தலைவராக பணியாற்றினார். இச்சங்கத்தின் தேசிய ஆலோசகர்கள் மற்றும் தேசிய ஆசிரியர் குழுவிலும் உறுப்பினராக இருந்தார். மேலும் 2012 ஆம் ஆண்டில் சங்கத்தின் வாழ்நாள் சாதனையாளர் விருதைப் பெற்ற்றார். இந்திய அரசு இவருக்கு 1991 ஆம் ஆண்டு நான்காவது உயரிய விருதான பத்மசிறீ விருதை வழங்கி சிறப்பித்தது.
# வெள்ளைக் கன்ன ஆலா


**வெள்ளைக் கன்ன ஆலா** ( *White-cheeked tern* ) என்பது நீள் சிறகு கடற்பறவை குடும்பத்தில் உள்ள ஒரு வகை ஆலா ஆகும். இது செங்கடலின் கடற்கரையிலும், ஆப்பிரிக்காவின் கொம்பு முதல் கென்யா வரையிலும், பாரசீக வளைகுடாவிலும், ஈரானிய கடற்கரையிலும் பாக்கித்தான் மற்றும் மேற்கு இந்தியா வரையிலும் காணப்படுகிறன்றன.  

## விளக்கம்
இது காகத்தைவிட அளவில் சற்று சிறியது. சுமார் 35 செ.மீ. நீளம் இருக்கும். அலகு கறுப்பு நிறம். அடிப்பகுதி சிவப்பு நிறம். விழிப்படலம் பழுப்பு நிறத்திலும், கால்கள் ஆரஞ்சு நிறத்திலும் இருக்கும்.  

கோடையில் தலையில் கண்ணுக்கு மேலான முன்னிடமும், உச்சியும் கறுப்பாக இருக்கும். வால்மேல் இறகுகள், வால் இறக்கைகள் ஆகியன சம்பல் நிறத்தில் இருக்கும். கன்னம் மட்டும் வெண்மையாக இருக்கும். மார்பும் வயிறும் ஊதா நிறந் தோய்ந்த கருஞ்சாம்பல் நிறத்தில் இருக்கும்.  

குளிர்காலத்தில் தலை வெண்மையாக இருக்கும். கண்ணைச் சுற்றியுள்ள தூவிகள், பிடரி, கழுத்து ஆகியன சாக்லெட் பழுப்பாக இருக்கும். பின் கழுத்தின் கீழ்ப் பகுதியும் உடலின் அடிப்பகுதியும் வெண்மையாக இருக்கும்.  

## நடத்தை
இந்த இனங்களில் பெரும்பாலானவை வலசை போகும் இயல்புடையவை. இருப்பினும் கிழக்கு ஆபிரிக்காவில் உள்ள பறவைகள் ஆண்டு முழுவதும் அங்கேயே தங்கி இருக்கும். இவை 10-200 இணைகள் கொண்ட கூட்டமாக இனப்பெருக்கம் செய்கின்றன. இந்தக் கூட்டத்தில் பல்வேறு ஆலா இனங்களின் கலந்திருக்கலாம்.  

## வாழ்விடம்
இந்தப் பறவை இனம் வெப்பமண்டல கடற்கரைகள் மற்றும் கடலோரங்களில் உள்ள நீர் நிலைகளில் வாழ்கின்றன. முக்கியமாக இவை தங்கி இருக்கும் தரைப்பகுதி அல்லது பவளப் பாறைகளில் இருந்து சுற்றளவில் உணவு தேடுகின்றன. இவை பாறை, மணல், சரளைக் கற்கள், பவழத் தீவுகள், பாறைகளில் அலையால் குவிக்கப்பட்ட மணல் கொண்ட வெற்றுத் தரை அரிதாகத் தாவரங்கள் நிறைந்த திறந்த வெளியில் ஆழமற்ற பள்ளத்தில் முட்டையிடுகின்றன.  

## உணவுமுறை
இதன் தன் உணவாக முதுகெலும்பிலி, சிறிய மீன்கள் போன்றவற்றைக் கொள்கிறது.  

## இனப்பெருக்கம்
இவை மே முதல் சூன் வரை கடல் பாறைகளின் மீது கடல் அலை குவித்த மணலில் 2 முதல் 5 வரையிலான முட்டைகளையிடுகின்றன.
# இரஞ்சித்து சிங் சர்க்காரியா



**இரஞ்சித்து சிங் சர்க்காரியா** (Ranjit Singh Sarkaria) இந்திய உச்ச நீதிமன்ற நீதிபதியாக 1973 ஆம் ஆண்டு செப்டம்பர் மாதம் 17 ஆம் தேதி முதல் 1981 ஆம் ஆண்டு சனவரி மாதம் 15 ஆம் தேதிவரை பணியில் இருந்தார்  

## ஆரம்ப கால வாழ்க்கை
இரஞ்சித்து சிங் சர்க்காரியா 1916 ஆம் ஆண்டு சனவரி மாதம் 16 ஆம் தேதியன்று பிறந்தார். பாட்டியாலாவில் உள்ள மொகிந்திரா கல்லூரியில் பயின்றார். பின்னர் லாகூரில் உள்ள அரசு சட்டக்கல்லூரியில் பட்டம் பெற்றார். தற்போது இக்கல்லூரி பாக்கித்தானில் உள்ளது.  

கூடுதலாக, சர்க்காரியா இந்திய பத்திரிகையாளர் மன்றத்தின் முன்னாள் தலைவராகவும் பணியாற்றினார்.
# பேரம்பாக்கம்



**பேரம்பாக்கம்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள பேரம்பாக்கம் பகுதியின் புவியியல் ஆள்கூறுகள், ஆகும். திருவள்ளூர், காவன்கொளத்தூர், இருளஞ்சேரி, சிற்றம்பாக்கம் மற்றும் சின்னமன்டலி ஆகியவை பேரம்பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  

சோழீசுவரர் கோயில் என்ற சிவன் கோயில் ஒன்று பேரம்பாக்கம் பகுதியில் அமைந்துள்ளது.
# அமிதாப் தாக்கூர்


**அமிதாப் தாக்கூர்** (*Amitabh Thakur*) 1992 ஆம் ஆண்டு உத்திரபிரதேச கேடரின் முன்னாள் இந்தியக் காவல் பணி (ஐபிஎஸ்) அதிகாரி ஆவார். மார்ச் 2023 இல் அவருக்கு கட்டாய ஓய்வு அளிக்கப்பட்டது. அப்போது அவர் குடிமைப் பணிகள் பிரிவில் பாதுகாப்பு ஆய்வாளராகப் பணியாற்றி வந்தார். சேவையின் போது அமிதாப் விதிகள் மற்றும் ஒழுங்குமுறைகளை கண்டிப்பாக கடைபிடிப்பதற்காகவும், நிர்வாக பொறுப்புக்கூறல் துறையில் அவரது பணிக்காகவும் அறியப்பட்டார்.  

ஓய்வு பெற்றதிலிருந்து, அமிதாப் ஒரு சமூக மற்றும் அரசியல் ஆர்வலராக பணியாற்றுகிறார், அங்கு அவர் மீண்டும் பொது வாழ்வில் வெளிப்படைத்தன்மை மற்றும் பொறுப்புக்கூறலுக்காக பாடுபடுகிறார். தற்போது ஆசாத் அதிகார் சேனா என்ற அரசியல் கட்சியின் தலைவராக உள்ளார். ஆசாத் அதிகார் சேனா அவர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது. ஆசாத் அதிகார் சேனாவின் முக்கிய குறிக்கோள், அன்யா (அநீதி), அத்யாச்சார் (அட்டூழியம்) அவுர் பிரஷ்டாச்சார் (ஊழல்) ஆகியவற்றுக்கு எதிராக செயல்படுவது.  

## ஆசாத் அதிகார் சேனா
ஆசாத் அதிகார் சேனா (இந்தியில் आजाद आधिकार सेना), அதன் குறுகிய பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஒரு அரசியல் கட்சியாகும், இது தற்போது இந்திய தேர்தல் ஆணையத்தில் பதிவு செய்யும் செயல்முறையில் உள்ளது.
# பேரம்பாக்கம் சோழீசுவரர் கோயில்



**சோழீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் பேரம்பாக்கம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் தெற்கு நோக்கிய வாசலைக் கொண்டுள்ளது.  

கடல் மட்டத்திலிருந்து சுமார் 100 மீட்டர் உயரத்தில் அமைந்துள்ள பேரம்பாக்கம் சோழீசுவரர் கோயிலின் புவியியல் ஆள்கூறுகள், ஆகும்.  

இக்கோயிலின் மூலவர் சோழீசுவரர் மற்றும் தாயார் மீனாட்சி அம்மன் ஆவர். இக்கோயிலின் மூலவரை வழிபட்டால் நரம்பு மண்டலம் சம்பந்தப்பட்ட நோய்கள் குணமடையும் என்பது பக்தர்களின் நம்பிக்கை. இக்கோயிலின் தலவிருட்சம் வில்வமரம் ஆகும். சோழீசுவரர் , மீனாட்சி அம்மன், துர்க்கை, சக்தி கணபதி, வள்ளி தெய்வானை சமேத சுப்பிரமணியர், ஐயப்பன் மற்றும் நாகர் ஆகியோர் இக்கோயிலில் அருள்பாலிக்கின்றனர்.
# சோவியத் குழுவுள்ள நிலா நிகழ்ச்சிநிரல்கள்

**சோவியத் குழுவுள்ள நிலா நிகழ்ச்சிநிரல்கள்** (**Soviet crewed lunar programs)** என்பது அமெரிக்க அப்பல்லோ திட்டத்துடன் போட்டியிட்டு நிலாவில் மனிதர்களை தரையிறக்க சோவியத் யூனியன் பின்பற்றிய தொடர்ச்சியான திட்டங்களாகும். சோவியத் அரசாங்கம் அத்தகைய போட்டியில் பங்கேற்க மறுத்தது , ஆனால் 1960 களில் இரண்டு திட்டங்களை கமுக்கமாகப் பின்பற்றியது. சோயுஸ் 7 கே - எல் 1 (புரோட்டான் - கே ராக்கெட் மூலம் தொடங்கப்பட்ட சோண்ட் விண்கலம்) மற்றும் சோயுஸ் 8 கே - லோக் மற்றும் எல் கே விண்கலத்தைப் பயன்படுத்தி நிலாத் தரையிறக்கம் N1 ராக்கெட் மூலம் ஏவப்பட்டது. 1968 டிசம்பர் 24 - 25 அன்று முதல் குழு நிலா வட்டணையின் இரட்டை அமெரிக்க வெற்றிகளைத் தொடர்ந்து (அபோலோ 8) மற்றும் ஜூலை 20,1969 அன்று முதல் நிலவு தரையிறக்கம் (அபோலோ 11) , தொடர்ச்சியான பேரழிவு N1 தோல்விகளால் இரண்டு சோவியத் திட்டங்களும் இறுதியில் முடிவுக்கு கொண்டு வரப்பட்டன. புரோட்டான் அடிப்படையிலான சோண்ட் திட்டம் 1970 இல் நீக்கம் செய்யப்பட்டது. N1 - L3 திட்டம் 1974 இல் நடைமுறையில் நிறுத்தப்பட்டது. இது 1976 இல் அதிகாரப்பூர்வமாக நீக்கம் செய்யப்பட்டது. சோவியத் விண்வெளி வீரர்கள் ஒருபோதும் நிலாவைச் சுற்றி வரவோ அல்லது தரையிறங்கவோ இல்லை. இரண்டு சோவியத் திட்டங்களின் விவரங்களும் 1990 வரை கமுக்கமாகவே வைக்கப்பட்டிருந்தன , பின்னர் சோவியத் அரசு அவற்றைத் திறந்த அணுகுமுறைக்(*கிளாஸ்னோஸ்த்)* கொள்கையின் கீழ் வெளியிட இசைந்தது.  

## காட்சிமேடை
# கமல் நரேன் சிங்



**கமல் நரேன் சிங் (Kamal Narain Singh)** இந்தியாவின் 22 ஆவது தலைமை நீதிபதி ஆவார். 1926 ஆம் ஆண்டு திசம்பர் மாதம் 13 ஆம் தேதியன்று இவர் பிறந்தார். சிர்சாவில் உள்ள எல்ஆர்எல்ஏ உயர்நிலைப் பள்ளியிலும் அலகாபாத்தில் உள்ள எவிங் கிறிசுட்டியன் கல்லூரியிலும் கல்வி பயின்றார். அலகாபாத் பல்கலைக்கழகத்தில் பட்டதாரி பட்டம் பெற்றார். 17 நாட்கள் என்ற குறுகிய காலமே இவர் தலைமை நீதிபதியாக இருந்தார்.  

## சட்ட வாழ்க்கை
ஒரு வழக்கறிஞராக, சிங் 1957 ஆம் ஆண்டு முதல் குடிமையியல் , அரசியலமைப்பு மற்றும் வரிவிதிப்பு சட்டத்தை நடைமுறைப்படுத்தினார். இவரது முதல் நீதித்துறை நியமனம் 1970 ஆம் ஆண்டில் அலகாபாத் உயர் நீதிமன்றத்தின் கூடுதல் நீதிபதியாகவும், 1972 ஆம் ஆண்டில் நிரந்தர நீதிபதியாகவும் இருந்தது. இவர் 1986 ஆம் ஆண்டில் உச்ச நீதிமன்றத்தில் சேர்ந்தார். 25 1991 ஆம் ஆண்டு நவம்பர் மாதம் 25 ஆம் தேதி முதல் 1991 ஆம் ஆண்டு திசம்பர் மாதம் 12 ஆம் தேதி வரை இந்தியாவின் தலைமை நீதிபதியாக பணியாற்றினார். அலகாபாத் பல்கலைகழக முன்னாள் மாணவர் சங்கத்தால் "பெருமைமிக்க கடந்தகால முன்னாள் மாணவர்" என்ற விருது இவருக்கு வழங்கப்பட்டது.  

2022 ஆம் ஆண்டு செப்டம்பர் மாதம் 8 ஆம் தேதியன்று தன்னுடைய 95 ஆவது வயதில் இவர் காலமானார்.
# தங்குதன் முச்சல்பைடு



**தங்குதன் முச்சல்பைடு** (*Tungsten trisulfide*) என்பது தங்குதன் மற்றும் கந்தகம் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும். இது WS<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. சாக்லேட்டு-பழுப்பு நிறத்தில் தூளாகக் காணப்படுகிறது. The compound looks like chocolate-brown powder.  

## தயாரிப்பு
1. தங்குதனேட்டுகளின் சூடான அமிலமயமாக்கப்பட்ட கரைசலில் ஐதரசன் சல்பைடு குமிழிகளை செலுத்தி இதை தயாரிக்கலாம்.  

2. தங்குதன் இருசல்பைடுடன் தனிமநிலை கந்தகத்தைச் சேர்த்து சூடுபடுத்தி வினைபுரியச் செய்தும் இதை தயாரிக்கலாம்.:  

<chem display=block>WS2 + S -> WS3</chem>  

3.தயோதங்குதேட்டு சேர்மங்களின் கரைசல்களை அமிலமயமாக்கம் செய்தும் இதை வீழ்படிவாக்கலாம்  

## வேதிப் பண்புகள்
தங்குதன் முச்சல்பைடை சூடுபடுத்துவதால் சிதைவடைந்து தங்குதன் இருசல்பைடும் தனிமநிலை கந்தகமும் உருவாகின்றன:  

<chem display=block>WS3 -> WS2 + S</chem>  

சல்பைடு கரைசல்களுடன் இது வினைபுரிகிறது:  

<chem display=block>WS3 + (NH4)2S -> (NH4)2WS4</chem>  

ஐதரசனுடன் சேர்க்கப்பட்டால் ஒடுக்க வினை நிகழ்கிறது.  

<chem display=block>WS3 + 3H2 -> W + 3H2S</chem>
# கோச்சடை மீனாட்சி சொக்கநாதர் கோயில்



**மீனாட்சி சொக்கநாதர் கோயில்** என்பது தமிழ்நாடு மாநிலத்தில் மதுரை மாவட்டத்தின் கோச்சடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். ஏழு வில்வ இலைகளை ஒரே காம்பில் கொண்ட பெண் வில்வ மரமும், மூன்று வில்வ இலைகளை ஒரே காம்பில் கொண்ட ஆண் வில்வ மரமும் ஒவ்வொன்றும் பக்கத்திலேயே மூலவருக்கு அருகில் வளர்ந்து காணப்படுகின்றன. கோவிச்ச சடையன் என்ற திருநாமம் கொண்ட இறைவன், பெயர் மருவி, கோச்சடையான் என்ற அழைக்கப்பட்டு, பின்னர் தற்போது கோச்சடை சொக்கநாதர் என்று விளிக்கப்படுகிறார்.  

கடல் மட்டத்திலிருந்து சுமார் 190 மீட்டர் உயரத்தில் அமைந்துள்ள கோச்சடை மீனாட்சி சொக்கநாதர் கோயிலின் புவியியல் ஆள்கூறுகள், ஆகும்.  

இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர்.
# கொளத்தூர் இலட்சுமி அம்மன் கோயில்



**இலட்சுமி அம்மன் கோயில்** என்பது தமிழ்நாடு மாநிலத்தில் சென்னை மாவட்டத்தின் கொளத்தூர் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.  

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள கொளத்தூர் இலட்சுமி அம்மன் கோயிலின் புவியியல் ஆள்கூறுகள், ஆகும்.  

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# ஜான் ஏ. பீகாக்


**ஜான் ஆந்திரூ** பீகாக் FRS, FRSE (பிறப்பு 27 மார்ச் 1956) ஒரு பிரித்தானிய அண்டவியலாளரும் வானியலாளரும் ஆவார். 1இவர் 998 முதல் எடின்பர்கு பல்கலைக்கழகத்தில் அண்டவியல் பேராசிரியராக உள்ளார். இவர் 2014 ஆம் ஆண்டின் சா பரிசை இணைந்து வென்றவர்.  

## இளமையும் கல்வியும்
பீகாக் 27 மார்ச் 1956 அன்று இங்கிலாந்து தோர்செட்டில் உள்ள சாபிதெசுபரியில் இங்கிலாந்தில் ஆர்தர் பீகாக், ஐசோபெல் பீகாக் (*நீ* மோயிர்) ஆகியோருக்கு பிறந்தார். இவர் கேம்பிரிட்ஜ் இயேசு கல்லூரியில் இயற்கை அறிவியல் பயின்றார். இவர் 1977 இல் முதல் வகுப்பு இளங்கலை கலை பட்டம் பெற்றார்.  

## தனிப்பட்ட வாழ்க்கை
1982 ஆம் ஆண்டில் பீகாக் ஒரு செவிலியர் மற்றும் மருத்துவ கல்வியாளரான கீதர் என்பவரை மணந்தார். இவர்கள் இருவரும் சேர்ந்து மூன்று குழந்தைகளைப் பெற்றெடுத்தனர்.  

## தகைமைகள்
2006 ஆம் ஆண்டில் பீகாக் எடின்பர்கு அரசு கழகத்தின் பொறியியல் ஆய்வுறுப்பினராகத் தேர்ந்தெடுக்கப்பட்டார். 2007 ஆம் ஆண்டில் அவர் அரசு கழகத்தின் ஆய்வுறுப்பினராக தேர்ந்தெடுக்கப்பட்டார். 2014 ஆம் ஆண்டில் , வானியலுக்கான சா பரிசு ' பெரிய அளவிலான கட்டமைப்பில் உள்ள கூறுபாடுகளை அளவிடுவதில் அவர்கள் செய்த பங்களிப்புகளுக்காக வழங்கப்பட்டது. அடர்துகள் ஒலி அலைவுகள், சிவப்புப் பெயர்ச்சிக் குலைவுகள் உள்ளிட்ட அண்டவியல் படிமத்தைக் கட்டுப்படுத்கிது பயன்படுத்தப்பட்டது. இப்பரிச டேனியல் ஐன்சுட்டைன், சான் கோல் ஆகியோரும் இவருடன் இணைந்து பெற்றனர்.
# ஆர்தர் ஜியோப்ரி வாக்கர்



பேராசிரியர் **ஆர்தர் ஜியோப்ரி வாக்கர்** **Arthur Geoffrey Walker,** FRS FRSE (17 ஜூலை 1909 , வாட்போர்டு கெர்ட்போர்டுசயர் , இங்கிலாந்து &#x2D; 31 மார்ச் 2001) ஒரு பிரித்தானியக் கணிதவியலாளர் ஆவார் , அவர் இயற்பியல், அண்டக் கட்டமைப்பியலுக்கு முத்ன்மைப் பங்களிப்புகளை வழங்கினார். அவர் ஒரு திறமையான புவிமானியாக இருந்தபோதிலும் , பொது சார்பியலுக்கான இரண்டு முதன்மையான பங்களிப்புகளுக்காக அவர் இன்றும் சிறப்பாக நினைவுகூரப்படுகிறார்.  

எச். பி. இராபர்ட்சனுடன் இணைந்து அவர்கள் ஃப்ரீட்மேன் - லெமைட்டர் - ராபர்ட்சன் - வாக்கர் அண்டவியல் படிமங்களுக்காக நன்கு அறியப்பட்டனர். இவை இராபர்ட்சன்ஸ் - வாக்கர் மெட்ரிக் ஐன்ஸ்டீன் புலச் சமன்பாட்டின் சரியான தீர்வுகளாகும். என்றிக்கோ பெர்மி<nowiki/>யுடன் இணைந்து பெர்மி - வாக்கர் வேறுபாடு என்ற கருத்துப்படிமத்தை அறிமுகப்படுத்தினார்.  

## இளமை
அவர் 1909, சூலை 17 அன்று வாட்ஃபோர்டில் ஒரு பயிற்சியாளரும் கட்டிடங் கட்டுபவருமான ஆர்தர் ஜான் வாக்கர் (பி. 1879) அவரது மனைவியான எலியனோர் ஜோனா கோசுலிங் ஆகியோரின் மகனாகப் பிறந்தார்.  

வாக்கர் சிறுவர்களுக்கான வாட்போர்டு இலக்கணப் பள்ளியில் பயின்றார் , மேலும் ஆக்சுபோர்டில் உள்ள பாலியோல் கல்லூரியில் உதவித்தொகையைப் பெற்றார் , அங்கு அவர் கணிதத்தில் முதல் வகுப்பு தகைமையுடன் பட்டம் பெற்றார். பின்னர் ஆக்சுபோர்டில் உள்ள மெர்ட்டன் கல்லூரியில் படித்தார். பின்னர் எடின்பர்கு பல்கலைக்கழகத்தில் முதுகலைப் பட்டம் பெற்றார் , பேராசிரியர் ஆர்த்தர் எடிங்டனின் கீழ் பயின்று தனது முதல் முனைவர் பட்டம் பெற்றார்.  

## கல்வி வாழ்க்கை
வாக்கர் 1935 இல் இம்பீரியல் கல்லூரியில் விரிவுரையாளராக பதவியை ஏற்றார் - அடுத்த ஆண்டு அவர் இலிவர்பூல் பல்கலைக்கழகத்தில் தூய கணிதவியல் விரிவுரையாளராகவும் அமர்த்தப்பட்டார். 1947 வரை அவர் அப்பதவியில் இருந்தார் - பின்னர் அவர் செப்பீல்டு பல்கலைக்கழகத்திற்குத் தூய கணிதவியல் பேராசிரியராகச் சென்றார்.  

1946 ஆம் ஆண்டில் அவர் எடின்பர்கு அரசு கழகத்தின்ன் ஆய்வுறுப்பினராக தேர்ந்தெடுக்கப்பட்டார். அவரது முன்மொழிவாளர்கள் அரோல்டு சுட்டான்லி உரூசு, சர் எட்மண்டு டெய்லர் விட்டேகர், டேவிடு கிப், வில்லியம் எட்ஜ் ஆவர். 1947 - 49 காலகட்டத்தில் கழகத்தின் கீத் பதக்கத்தை வென்றார்.  

1952 இல் அவர் இலிவர்பூல் பல்கலைக்கழகம் திரும்பினார் , 1962 இல் அதன் அறிவியல் புலமுதல்வர் ஆனார். 1955 இல் அரசு கழகத்தின் ஆய்வுறுப்பினராகத் தேர்ந்தெடுக்கப்பட்ட இவர் , 1961 முதல் 1962 வரை அமைப்பின் மன்ற உறுப்பினராக பணியாற்றினார். 1962 முதல் 1963 வரை இலண்டன் கணிதவியல் கழகத்தின் தலைவராக பணியாற்றினார். வாக்கர் 1974 இல் இலிவர்பூல் பல்கலைக்கழகத்தில் இருந்து ஓய்வு பெற்றார்.  

## வெளியீடுகள்

- கிளையலை வெளிகள் (1962)
- *வடிவியல் அண்டவியல்* அறிமுகம் (1975)

## தகைமைகளும் விருதுகளும்

- அரசு வானியல் கழகத்தின் உறுப்பினர் (1934)
- 1946 இல் எடின்பர்கு அரசு கழகத்தின் உறுப்பினர்
- பெர்விக் பரிசு 1947
- கீத் பதக்கம் 1947 - 9
- அரசு கழகத்தின் உறுப்பினர் (1955)

## தனிப்பட்ட வாழ்க்கை
வாக்கர் 1939 இல் ஃபில்லிஸ் ஆஷ்கிராஃப்ட் ஃப்ரீமேனை மணந்தார் - இந்த இணையர் திறமையான பால்ரூம் நடனக் கலைஞர்கள் ஆவர். அவர் சிச்செசுட்டரில் 31 மார்ச் 2001 அன்று தனது 91 வயதில் காலமானார்.
# ஆசாத் அதிகார் சேனா


**ஆசாத் அதிகார் சேனா** (இந்தியில் आजाद आधिकार सेना), அதன் சுருக்கப் பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஓர் அரசியல் கட்சியாகும், இது தற்போது இந்தியத் தேர்தல் ஆணையத்தில் பதிவு செய்யும் செயல்முறையில் உள்ளது.  

## துவக்கப் பணிகள்
ஆசாத் அதிகார் சேனா ஆரம்பத்தில் முன்னாள் குடிமை அதிகாரி அமிதாப் தாக்கூரால் ஆகத்து மாதம் 2021 ஆம் ஆண்டில் தொடங்கப்பட்டது. இந்த அறிவிப்புக்குப் பிறகு, தாக்கூர் ஒரு குற்றவியல் வழக்கில் கைது செய்யப்பட்டார், இது அரசியல் உள்நோக்கம் கொண்டது என்று அவர் குற்றம் சாட்டினார்.  

பின்னர் தாக்கூர் மார்ச் 2022 இல் சிறையில் இருந்து விடுவிக்கப்பட்ட பிறகு ஆசாத் அதிகார் சேனாவை உருவாக்கும் பணியை மீண்டும் தொடங்கினார்